# La Sausièra e Sant Joan

La Sausièra e Sant Joan$^,$$^,$$^,$ (La Sauzière-Saint-Jean en francés) es una comuna lengadociana en País d'Albi, situada dins lo departament de Tarn e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de La Sausièra e Sant Joan :
| Montclar de Carcin (Tarn e Garona) | Puègcèlsi | |
| Montdurauça Sent Orsesi (Albigés) | | Salvanhac |
| Montgalhard (Tarn) | Salvanhac | |

## Toponimia

* Las Clòtas. Nom d'un ostal que podiá dificilament èsser lo caplòc de la comuna abans 1903. La comuna deviá portar aquel nom pr'amor de l'abondància de las clòtas e de las fonts, mas en realitat, coma lo nom es atestat al sègle XIII, las Clotas, èra benlèu un vilatge e una parròquia (remplaçada per la Sausièra bassa, ont i a la glèisa actuala ? una autra parròquia dispareguda ?).
* La Sausièra, atestat en 1259, la Sauzeira es un derivat de sause. Es una formacion del segond millenari. Salés, salessa, de *saliceus, *salicea son de fòrmas pus ancianas pel sens de « ensemble de sauses »
* Sant Joan. La fòrma modèrna es francizada : Sant Jan, mas benlèu per un novèl francesisme s'ausís tanben sent. En general, dels dos sant Joan, es Joan Baptista puslèu que l'Evangelista qu'es onorat dins los noms de glèisa.
* (de) Senèspa (nom escrit sus una placa en occitan, grafia classica, que se vei sus la RD 105, al caireforc ambe'l camin de Sant Joan). La finala es rara e se tròba benlèu dins Saint-Genès-Champespe. Ernèst Negre dona pas cap explicacion dins Les Noms de Lieux du Tarn. Es benlèu un nom gallés, basat sus senos, « vièlh, ancian », plan productiu, e una finala en -èspa (indoeuropèu *-eskwa ?)

## Istòria

* La comuna es formada de las parròquias de Sant Jòrdi (fòrma supausada) de la Sausièra e de Sant Joan de Senèspa.
* Lo nom de la comuna èra Lasclottes, en occitan Las Clòtas, fins al decret del 14 de novembre 1903. En 1903, lo caplòc passèt al vilatjòt de La Sausièra$^,$ (mès ont èra abans ? A la Sausièra Bassa, ont i a la glèisa Sant Jòrdi ? a Sant Joan de Senèspa ? I a un lòc nommat Las Clòtas, mas es pas qu'un ostal sol, a la devesa de Salvanhac; i a pr'aquò d'ancians camins que i menan). Es benlèu una marrida interpretacion del site Cassini e lo caplòc cambièt benlèu pas de plaça, quitament se la comuna cambièt de nom.

## Administracion

Lista deus cònsols successius :
| Periòde | Periòde | Identitat |
| 1995 | 2020 | Francis Pradier |
| 1989 | 1995 | Roger Cecchel |
| 1953 | 1989 | Marcel Audourenq |
| 1900 | 1953 | Adrien Cavaillé |
| 1897 | 1900 | Jules Albenge |
| 1890 | 1897 | Jean Calmettes |
| 1881 | 1890 | Sylvain Albenge |
| 1878 | 1881 | François Rignac |
| 1871 | 1878 | Cyprien Pendariès |
| 1870 | 1871 | Emile Carlus |
| 1862 | 1870 | Alexandre Albenge |
| 1848 | 1862 | Cyprien Pendariès |
| 1848 | 1848 | Alexandre Albenge |
| 1847 | 1848 | François PLANES |
| | 1847 | |
| 1793 | 1794 | André Galinier |
| 1791 | 1793 | Jean Antoine Labranque |
| 1790 | 1791 | André Galinier |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Salvanhac; es ara del canton de Vignobles et Bastides (en francés), doncas de Vinhals e Bastidas.

## Demografia

modificar « persona »  v · d · m 
Evolucion demografica Populacion comunala actuala (2013): 257, totala: 264 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 471 | 468 | 509 | 578 | 650 | 694 | 737 | 789 | 754 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 728 | 706 | 733 | 732 | 690 | 681 | 654 | 616 | 565 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 553 | 506 | 470 | 384 | 352 | 349 | 354 | 395 | 345 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 302 | 296 | 263 | 241 | 226 | 213 | 214 | 216 | 218 223 |
| 2009 | 2010 |
| 221 226 | 238 243 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas de Tarn

## Nòtas

* ↑ Pojada, Patrici (2009). Repertòri toponimic de las comunas de la region Miègjorn-Pirenèus. Nouvelles Éditions Loubatières. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ GEMP/LA TALVERA, Al Païs de Las Clòtas, 1990, p. 1
* ↑ Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 64
* ↑ Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 77
* ↑ GEMP/LA TALVERA, Al Païs de Las Clòtas, 1990, p. 2
* ↑ https://www.rcf.fr/culture/un-cop-era?episode=542399
* ↑ GEMP/LA TALVERA, Al Païs de Las Clòtas, 1990, p. 1
* ↑ http://cassini.ehess.fr/cassini/fr/html/fiche.php?select_resultat=18820
* ↑ GEMP/LA TALVERA, Al Païs de Las Clòtas, 1990, p. 2
* ↑ https://www.geoportail.gouv.fr/carte
* ↑ http://www.annuaire-mairie.fr/ancien-maire-la-sauziere-saint-jean.html

## Ligams extèrnes

* La Sausièra e Sant Joan sul site de l'IGN
* Portal de Lengadòc